
Cea mai recentă carte a istoricului francez Emmanuel Todd, „La Defaite de P'Occident” (Înfrângerea 
Occidentului) începe deja să producă deranj, în primul rând fiindcă a ajuns instant nr. 1 în vânzări pe 
Amazon.fr, la categoria sa, deci e citită și, cel mai probabil, își răspândește ideile „veninoase” în populație. 

Cu toate acestea nu pot să nu remarc faptul că, deși ar trebui să fie citită de orice decerebrat care astăzi, la 
doi ani de la debutul invaziei „benzinăriei” împotriva protejatului puternicului Occident nu înțelege cum se face 
că benzinăria încă mai e în picioare (în plus, mai e și bine-mersi, contrar tuturor așteptărilor) în timp ce 
proteiatul e cu dintii tăndări si Occidentul pe marainea prăpastiei. ei bine. nu pot să nu remarc — după doar 


faţă de anumite clișee de propagandă occidentală, ferindu-se să le numească pe nume. 

Bunăoară, problema „nazismului” regimului de la Kiev. Todd e de acord că un regim normal la cap ar fi 
acceptat ruperea pașnică a regiunilor rusofone, pe baza simplei constatări că între Vestul și Centrul 
ucrainizate și Estul cvasi-rus (rusofon și rusofil) pur și simplu există anumite incompatibilităţi, nu doar 
lingvistice, ci și culturale și istorice (să ne gândim doar la faptul că majoritatea Galiției a fost parte a URSS, 
deci sub dominaţia Moscovei, doar câteva decenii, numai după pactul Ribbentrop-Molotov) care puteau fi 
observate încă din secolul XIX. Modelul invocat de el e modelul rupturii dintre Cehia și Slovacia din 1992 care, 
tot pornind de la modele culturale diferite, au constatat pur și simplu că nu se mai suportă și s-au despărțit 
amiabil, neconflictual, rămânând până azi doi prieteni buni, dar fiecare pe calea sa. Dacă regimul de la Kiev ar 
fi acceptat așa ceva Ucraina ar fi fost redusă la câmpia de la vest de Nipru, oricum o suprafață imensă (cât 
Polonia), predominant agrară, dar cu un stat și o identitate naţională categoric întărite. 

Todd ar avea la îndemână o explicaţie simplă (conform briciului lui Occam, fiind cea mai simplă, e și cea mai 
credibilă) pentru care o ruptură pașnică nu a fost posibilă, și anume filonul ultra-nazist al ideologiei regimului 
de la Kiev, cea invocată de ruși încă de la începutul războiului, dar preferă să o dezmintă cu un argument 
complet pueril. El recunoaște că, într-adevăr, în partea extrem vestică a Ucrainei, de unde provenea Bandera 
și unde au avut loc cele mai groaznice masacre împotriva evreilor, banderismul, implicit nazismul, nu e ceva 
doar de paradă, ci asumat, mai mult ca sigur o realitate. Dar în Ucraina centrală, în cosmopolitul Kiev, așa 
ceva e absurd, ar trebui să găsim antisemitism, or așa ceva nu există, ceea ce înseamnă că sigur cei care 
agită zvastici și simboluri post-naziste sunt simpli tumefiaţi la creier („analfabeți istoric” după expresia lui) care 
sunt dominați pur și simplu de o rusofobie animalică, și nimic mai mult. 

Or, exact aici Todd arată că istoricii occidentali încă nu sunt dispuși să înţeleagă că nazismul nu a însemnat și 
nu înseamnă doar antisemitism. Antisemitismul era doar una dintre componentele proiectului nazist, dar o altă 


componentă principală, pe care omul-cu-mustăcioară o enunțase negru pe alb în „lupta lui” (carte 
fundamentală pentru înţelegerea ideologiei naziste, pe care tâmpiţii care comentează aiurea motivațiile Rusiei, 
și cu generalii de platou, sigur nu au citit-o), era așa-zisul „drang nach Osten”, „efortul/calea/puseul către Est”, 
în vederea achiziţionării de „Lebensraum” — „spaţiul vital”. De-asta războiul din Est a fost în perioada 1941- 
1944 de o cruzime fantastică, pentru că Wehrmachtul nu avea ca sarcină doar cucerirea, ci şi exterminarea 
populaţiei slave de acolo — în esenţă, de origine rusească, dar nu numai, că și ucrainenilor sau polonezilor |i 
se pregătea aceeași soartă, deși azi par a fi prea proști ca să-și mai aducă aminte de asta — pentru a le face 
loc blonzilor teutoni pe care nu-i mai încăpea ţara lor. 

Todd descrie foarte clar cum acţiunile debile ale statului eșuat ucrainean au dus încetul cu încetul la 
depopularea marilor orașe rusofone din estul și sud-estul ţării de clasa mijlocie și intelectuală, care a fost 
împinsă să-și facă bagajele și să emigreze fix... spre Rusia. Însă el pune procesul acesta, cvasi-genocidar 
după toate regulile și sub toate aspectele (când forțezi o anumită populaţie să se cărăbănească dintr-un loc 
fiindcă nu-și poate trăi viața pe deplin acolo unde e, e genocid și nimic altceva), pe seama „rusofobiei” şi apoi, 
încercând să explice de ce, pur și simplu, Ucraina nu a acceptat o ruptură pașnică de niște regiuni pe care nu 
le iubește și care nici ele nu iubesc cine știe ce ideea ucraineană, se lansează în niște considerente 
psihologizante puerile, presupunând existenţa unui așa-zis „puseu inconștient” al majorităţii ucrainene care 
chipurile nu ar vrea — inconştient, desigur! — să se rupă cu adevărat de Rusia (războiul suicidar fiind parte a 


acestui puseu inconștient prin aceea că identitatea ucraineană rămâne legată indisolubil de Rusia). 


instituţiilor europene și americane, inclusiv instituţii de forță. Nu mai insist asupra multor aspecte pe care le 
știe toată lumea: faptul că după război foști militari naziști au fost recuperaţi de CIA și puși să pregătească 
forțele de ordine ale statelor polițienești și anti-comuniste din America de Sud, că oficiali naziști au lucrat 
ulterior la integrarea Germaniei în NATO și au ocupat poziţii fruntașe în NATO, CE și la ONU etc. Nazismul 1.0 
a „rezolvat” (atenţie la ghilimele!) problema antisemită, în sensul că a reușit să golească Europa de evrei, dar 
a lăsat în suspensie cealaltă problemă capitală din punctul lor de vedere: „Lebensraum”-ul estic. Or, ceea ce 
se întâmplă azi devine limpede dacă înţelegem că e fix reluarea proiectului nazist de acolo de unde l-au lăsat 
înaintașii azoviștilor de azi în urmă cu 80 de ani: câștigarea de Lebensraum, „drang nach Osten”. De-asta 
nazismul 2.0, al cărui braț înarmat e Ucraina și al cărui creier e în Occident, nici nu mai are nevoie de agitaţii 
antisemite, şi nici nu mai e consubstanţial cu antisemitismul, fiindcă problema „evreilor care ocupă Europa” pur 
și simplu nu mai există. Rusofobia e noul antisemitism fiindcă rușii, nu evreii, sunt cei care trebuie făcuţi să se 
care de pe pământurile lor. 

În felul ăsta, și nu prin pretinse „pusee inconștiente”, se explică și o altă trăsătură a regimului de la Kiev pe 
care o remarcă Todd: latura suicidară, faptul că în loc să accepte pacea au ales să-și distrugă țara în numele 
unor idei. Ideologiile politice normale nu sunt suicidare. Să ne uităm la un exemplu care ne e la îndemână: 
Ciolacu. A început să negocieze cu protestatarii. Comuniştii, când nu au mai putut să stea la putere, au 
renunţat la ea. Și tot așa. Or, nazismul este singura ideologie politică dispusă să meargă până la suicid pentru 
o anumită cauză. De ce? Simplu: pentru că însăși ideea de bază pe care se întemeiază orice nazism, și 
anume exterminarea unui grup etnic, nu suportă jumătăţi de măsură. Dacă naziștii au decretat că „evreii sunt 
problema”, atunci problema evreiască trebuie „rezolvată”. Dacă „rușii sunt problema”, atunci problema trebuie 
„rezolvată”. În ideologia comunistă exista conceptul de reeducare și tocmai de-aia comuniștii au putut coopera 
și au putut coopta în rândurile lor, bine-mersi, membri ai aristocrației sau ai burgheziei (la noi: dr. Petru Groza, 
lon Gheorghe Maurer etc.). Dar în cazul nazismului nu există și nu poate exista conceptul de „reetnicizare”. 
Așa ceva e absurd în sine. Cine se naște evreu, e evreu toată viața. Cine se naște rus, e rus toată viața. Cine 
se naște român, e român toată viața, și tot așa. Nu merge să-ţi schimbi etnia doar fiindcă ţi-ai schimbat... 
buletinul. Ceea ce te naști poate fi o binecuvântare, dar în anumite cazuri este și un stigmat de care nu vei 
scăpa decât murind. 

De aceea, deși Todd remarcă în mod corect existenţa unuia dintre simptomele cele mai evidente ale bolii 
(mintale) numită „nazism” — apetenţa politică pentru suicid — el îl explică în mod fantasmagoric printr-un pretins 
puseu inconștient al ucrainenilor către... „mama Rusie”. Nimic mai fals. Totul se explică foarte simplu dacă 
ținem cont de faptul că nazismul a fost învins în 1945 numai pe câmpul de luptă, dar că ideile naziste au 
subzistat bine-mersi în subteranele politico-economice occidentale. Proiectul banderist din Ucraina post- 
maidan nu face altceva decât să reia povestea de acolo de unde a rămas suspendată la Stalingrad. „Drang 
nach Osten”. Și cine înțelege asta, înțelege și că România, ca parte a Estului european și a viitorului 
Lebensraum, va fi aruncată mai devreme sau mai târziu în vâltoarea războiului, la fel cum a fost aruncată 
Ucraina, scopul fiind unul singur: suboamenii estului european trebuie să se extermine între ei pentru ca 
pământurile fertile de aici să rămână goale. 

Nu vă faceți iluzii. Dacă veţi sta cu mâinile în sân, nu veţi scăpa. N-o să mai fie ca la vaccin, să băgăm capu- 
ntre urechi și să ne facem că ne ducem după fentă, dar de fapt noi să fim cei care fentează statul. La război, 


dacă nu vom merge noi către bombe, vor veni bombele către noi. De aceea esenţial este să împiedicăm, pur 


foarte ferm poziția pacifistă (ceea ce eu fac din februarie 2022). Nu vrem război, nu ne trebuie război și vedem 
în Rusia un prieten, nu un inamic, și un potenţial partener de afaceri cu care putem colabora reciproc 
avantajos. 

Ăia care vor Lebensraum să se ducă în mă-sa cu Lebensraum-ul lor cu tot. 

